# Apocolocyntosis divi Claudii

### De Viquipèdia

L'Apocolocyntosis divi Claudii («La transformació en carabassa del diví Claudi») és una obra satírica escrita per Luci Anneu Sèneca (4 aC - 65) a mode d'invectiva contra el difunt emperador Claudi, que l'havia condemnat a un exili a l'illa de Còrsega. El terme apocolocyntosis, d'origen grec, significa «transformació en carabassa», i està usat irònicament en contraposició al terme apotheosis, que significava «transformació en déu» o, en altres paraules, «divinització» o «deïficació» (que es creia que era el que succeïa als emperadors romans quan morien). L'estil de l'obra és el de la sàtira menipea, que combina prosa amb vers.

## [edita] Resum de l'argument

Advertiment: A continuació, pot haver-hi informació detallada sobre l'argument. Més informació.

Després d'haver mort, Claudi puja a l'Olimp per a convertir-se en déu, però a proposta de l'emperador August divinitzat, que exposa les accions vergonyoses de Claudi en vida, els déus rebutgen la seva admissió. Mercuri el condueix al món subterrani dels morts i el jutge dels morts el condemna en motiu dels seus assassinats a jugar amb un gobelet foradat. A continuació, Calígula el reclama com a esclau i, finalment, acaba com a servent d'un llibert.

Obtingut de "http://ca.wikipedia.org../../../a/p/o/Apocolocyntosis_divi_Claudii_c7c1.html"

Categoria: Obres de la literatura clàssica

##### Views

- Article
- Discussió
- Revisió actual

##### Cerca

##### En altres llengües

- Deutsch
- English